jkorsvik/nowiki_second_scrape_merged huggingface dataset:
Novavax

Novavax Inc. er et børsnotert amerikansk legemeddelsdelskap som utvikler vaksiner. Det ble grunnlagt i 1987 og har sitt hovedkontor i Gaithersburg i Montgomery County i Maryland i USA, og virksomhet også i Rockville i Maryland og i Uppsala i Sverige. 
Novavax kjøpte i 2013 det i 1999–2000 grunnlagte svenske legemiddelsutviklingsselskapet Isconova AB i Uppsala.


== Produkter ==
Selskapets produktpipeline konsenterer seg om en rekke infeksjonssykdommer med vaksinekandidater for klinisk utvikling for vaksiner mot respiratorisk-syncytialt virus (RSV), de årlige influensabølger, pandemiske influensaer og ebolavirus. 
I 2015 mottok selskapet et tilskudd på 89 millioner US Dollar fra Bill & Melinda Gates Foundation for utviklingsarbeide av vaksine mot RSV for småbarn ved immunisering av deres gravide mødre. I 2019 slo deres forsøk i så måtte feil for andre gang.Novavax utvikler NanoFlu som en effektivere influensavaksine enn de som var på markedet tidlig i 2020, og fikk i januar 2020 «fast track»-tillatelse til utvikling av det amerikanske Food and Drug Administration.


== Koronavaksine ==
I mai 2020 fikk Novavax 384 millioner amerikanske dollar av Coalition for Epidemic Preparedness Innovations for finansiering av fase I-studier av selskapets  koronavaksinekandidat NVX-CoV2373, samt for å forberede storskala produksjon for det tilfelle at vaksinen skulle vise seg å være fremgangsrikt. Koalisjonen hadde tidligere i mars gitt fire millioner amerikanske dollar til Novavax.I juli 2020 fikk Novavax 1,6 milliarder amerikanske dollar av den amerikanske stat for utvikling av denne vaksinekandidat. Den er valgt ut av USA gjennom Operation Warp Speed, for å levere 100 millioner doser.  Vaksinen skal hvis den viser seg effektiv og trygg inngå i det internasjonale COVAX-samarbeidet.
Produsenten er også i forhandlinger med EU-alliansen (september 2020) om forhåndsbestilling av doser til EU-landene (og Norge). Storbritannia har avtale om 60 millioner doser. Den 25. september begynte fase 3-utrøving i Storbritannia.


== Litteratur ==
«Novavax, Inc. Common Stock (NVAX) News Headlines». Nasdaq. Besøkt 25. januar 2020.  Continuously updated listing of Nasdaq publications related to Novavax, newest items first.


== Referanser ==


== Eksterne lenker ==
Novavax på nettet
Stavanger Marathon

Stavanger Marathon arrangeres årlig i sentrum av Stavanger. Inneholder flere distanser. Alltid hel og halvmarathon, men har også hatt 5km, 10 km og barneløp.  og halvmaratonløypa går på asfalt og grus og går forbi severdigheter som "sverd i fjell" ved Hafrsfjord og langs Gandsfjorden. Arrangeres av GTI Friidrettsklubb.


== Eksterne lenker ==
Offisielt nettsted
Association française de normalisation

Association française de normalisation (AFNOR) er den offisielle franske instans for standardisering. Den er medlem både av ISO og Den europeiske standardiseringsorganisasjon. AFNOR har hovedsete i La Plaine Saint-Denis ved Paris.
AFNOR ble grunnlagt i 1926. Det franske industrimisterium har ved dekret gitt AFNOR eksklusiv rett til å godkjenne standardiseringer.
AFNOR Group står i et nettverk med mange viktige partnere. I dette inngår DQS (Tyskland), DS (Danmark), JQA (Japan), QMI (Nordamerika), SQS (Sveits), APAVE /CPM (APAVE Lyonnaise / CPM Instituto Ricerche Prove Analisi (Medical devices)), COFRAC (Comité Français d'Accréditation), COPREC (Confédération des organismes indépendants tierce partie de prévention, de contrôle et d'inspection), CSTB (Centre Scientifique et Technique du Bâtiment), FCBA (Institut Technologique Forêt Cellulose Bois-construction Ameublement) og CERIB (Centre d'études et de recherches de l'industrie du béton).
I 2004 fusjonerte AFNOR med Association française pour l'assurance de la qualité (AFAQ), og skapte av dette en distinksjon innen organisasjonen ved opprettelsen av  AFNOR Certification. AFNOR Certification foretar sertifiseringer verden rundt, blant annet i pakt med systemene ISO 9001, ISO 14001, ISO 50001 og bransjekvalitetsstandarden IATF 16949, IRIS og EN 9100.


== Referanser ==


== Eksterne lenker ==
(fr) Offisielt nettsted 
(en) Offisielt nettsted
Acanthoscelis

Acanthoscelis er en slekt av løpebiller som lever mer eller mindre underjordiske.


== Utseende ==
En middelsstor (ca. 18 millimeter), avlang, ganske kraftig løpebille, svart bortsett fra at antennene og føttene er rødlige. Hodet har kjever (mandibler) som er svært kraftige, minst så lange som resten av hodet, antennene er forholdsvis korte. Pronotum er rundet, bredere enn langt, dekkvingene rundede og hvelvede. Beina, særlig forbeina, er kraftige med utvidete legger.


== Levevis ==
Arten lever på havstrender, helst sandete, der den gjerne kan finnes under oppskylte alger. Den er nattaktivt rovdyr som jakter på tanglopper og andre smådyr.


== Utbredelse ==
Arten forekommer i Sør-Afrika.


== Systematisk inndeling ==
Inndelingen følger 

Ordenen biller, Coleoptera Linnaeus, 1758
Underordenen Adephaga
Overfamilien løpebiller og vannkalver, Caraboidea
Familien løpebiller, Carabidae Latreille, 1802
Underfamilien Graveløpere, Scaritinae Bonelli, 1810
Stammen Scaritini Bonelli, 1810 – store arter, ikke i Nord-Europa
Understammen Acanthoscelitina Csiki, 1927
Slekten Acanthoscelis Dejean, 1825
Acanthoscelis ruficornis (Fabricius, 1801)


== Referanser ==


== Eksterne lenker ==
Bilde av arten
(en) Acanthoscelis i Global Biodiversity Information Facility 
(en) Kategori:Acanthoscelis – bilder, video eller lyd på Wikimedia Commons 
Acanthoscelis – detaljert informasjon på Wikispecies
Luperca

Luperca  er en slekt av løpebiller.


== Utseende ==
Luperca-billen er en stor bille med lang kropp. Kroppen er helt svart. Hodet er stort og bredt, firkantet, med kraftige kjever og nokså små fasettøyne. Antennene er litt under halvparten så lange som kroppen. Pronotum er avrundet trapesformet, mye bredere foran enn bak. Dekkvingene er ovale med opphøyde lengderibber.


== Utbredelse ==
Slekten er utbredt i Asia (India) og Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Siagoninae Bonelli, 1813
Slekten Luperca Laporte de Castelnau, 1840
Luperca goryi (Guerin-Meneville, 1838)
Luperca laevigata (Fabricius, 1781)


== Eksterne lenker ==
(en) Luperca i Encyclopedia of Life 
(en) Luperca i Global Biodiversity Information Facility 
(en) Kategori:Luperca – bilder, video eller lyd på Wikimedia Commons 
Luperca – detaljert informasjon på Wikispecies
Polen rundt 2020

Polen rundt 2020 er den 77. utgaven av sykkelrittet Polen rundt. Rittet skulle blitt arrangert 5.-11. juli, men ble forkortet og utsatt til 5.-9. august 2020.
Ved målgang på den første etappen var det en velt og Fabio Jakobsen ble alvorlig skadet.Remco Evenepoel vant sammenlagt.


== Lag og ryttere ==


== Etappene ==


=== 1. etappe ===


=== 2. etappe ===


=== 3. etappe ===


=== 4. etappe ===


=== 5. etappe ===


== Resultater ==


== Referanser ==


== Eksterne lenker ==
Offisielt nettsted 
(en) Tour de Pologne 2020 – kategori av bilder, video eller lyd på Commons 
(en) Polen rundt 2020 - ProCyclingStats
Dyrvatn

Dyrvatn er en innsjø i Fyresdal og Nissedal kommuner. Innsjøen har avløp i sør mot Grytevatn. 
Området er påvirket av sur nedbør, og Dyrvatn ble i 1988 antatt å være fisketomt.


== Referanser ==
Ansiktsmaske

Ansiktsmaske brukes til hudpleie for å tilføre huden fuktighet og næring. De gir raskere resultater enn kremer fordi de inneholder en høyere konsentrasjon av stoffene.Ansiktsmaskene kommer i ulike varianter og former:
Arkmaske: Et tynt ark som dekker hele ansiktet utenom nesebor, øyne og munn. Den inneholder et serum som trekker dypt ned i huden.
Nattmaske: En maske som legges på før man går til sengs og som virker over natten.
Leirmaske: En maske som absorberer urenheter og rengjør huden så man unngår kviser og fet hud i løpet av dagen.
Peel off-maske: En maske som tørker på ansiktet slik at den kan dras av ansiktet, og dermed drar med seg død hud.Ansiktsmasker kan også hjemmelages av naturlige ingredienser slik som avokado, aloe vera og mandelolje.


== Referanser ==


== Eksterne lenker ==
(en) Facial mask – kategori av bilder, video eller lyd på Commons
CanSino Biologics

CanSino Biologics Inc. (kinesisk: 康希诺生物, Kāngxīnuò Shēngwù) er en kinesisk vaksineprodusent. Det er siden 2019 notert på Hongkongbørsen.CanSino Biologics ble grunnlagt i 2009 i Tianjin av de fire kinesiske og kanadiske vitenskapsfolkene Yu Xuefeng, Zhu Tao, Qiu Dongxu og Helen Mao Huihua.Selskapet har sammen med Institute of Biotechnology vid Academy of Military Medical Sciences innen Folkets Frigjøringshær og med National Research Council i Canada utviklet en vaksine mot ebolafeber.


== Koronavaksine ==
CanSinos koronavaksine ble godkjent for bruk i det kinesiske militæret den 25. juni 2020, selv om de ikke hadde gjennomført alle testfasene.
CanSino har samarbeidet med Institutt for bioteknologi ved Akademiet for militær medisinsk forskning med utvkiling av en Covid-19-vaksine. Delskapet inngikk i mars 2020 også avtale med National Research Council om samarbeid for å utvikle den adenovirusbaserte COVID-19-vaksinekandidaten AD5-nCOV, med den hensikt å gjennomføre kliniske tester i Canada.  Testingen i Canada kunne ikke iverksettes fordi selve dosene ble stoppet i tollen i Kina. Fase tre-testing pågår da i Russland og Saudi-Arabia.Fase tre-testing ble påbegynt i august 2020, med testing i Saudi-Arabia på opptil 5000 frivillige.


== Referanser ==


== Eksterne lenker ==
(en) Offisielt nettsted 
(zh-Hans) Offisielt nettsted 
(en) CanSino Biologics – kategori av bilder, video eller lyd på Commons
Munnbeskyttelse under koronaviruspandemien

Munnbeskyttelse under koronaviruspandemien er i flere av verdens land et naturlig og påkrevet smittevernstiltak, men i andre land mer omstridt. Under koronaviruspandemien 2019–2020 er forskjellige former for munnbeskyttelse blitt tatt i bruk i mange land som et offentlig eller personlig smittevernstiltak mot spredningen av viruset SARS-CoV-2.
Bruken er ment som et tiltak for å forebygge infeksjoner. Forskjellige former for munn- og nesebeskyttelse kom raskt til bred anvendelse i de land i Østasia der det også tidligere var vanlig å bære munnbind. I andre land har bruken kommet tildels nølende, med varierende utstrekning, men i over året 2020 ble det mer og mer anbefalt, eller til og med påbudt i gitte situasjoner, noen ganger under trusler om høye bøter mot dem som ikke samarbeider.
Verdens helseorganisasjon og mange andre folkehelseorganisasjoner er kommet til en grad av enighet om at munnbeskyttelse (egentlig munn/nese) kan begrense spredningen av respiratoriske virussykdommer som COVID-19. Amerikanske Centers for Disease Control and Prevention har anbefalt bruk i visse situasjoner ved nær kontakt med andre, fremfor alt innendørs.
Blant det utstyr som brukes, skjønt med forskjellig grad av anbefalinger, er ansiktsskjold, N95-masker, FFP-masker, medisinske munnbind, tøymunnbind, og støvmasker.


== Referanser ==
Storevatnet (Vestredalen i Gloppen)

Storevatnet har flere betydningerStorevatnet er en innsjø vest i Hyen i Gloppen kommune. Innsjøen er regulert som magasin for Skogheim kraftverk. 
Innsjøen er som de fleste i regionen utsatt for sur nedbør, men etter 1980-tallet har det vært en bedring av vannkvaliteten. Det finnes ørret og røye i innsjøen. Ved undersøkelse i 2006–2009 ble det i Storevatnet konstatert en lav tetthet av fisk i forhold til næringsgrunnlaget. Til gjengjeld var størrelsen på fisken i dette vannet klart størst av de undersøkte vannene.


== Referanser ==
Lasse Gerlyng

Lasse Gerlyng (født 14. januar 1926 i Oslo, død 17. april 2020) var en norsk impresario, musiker og forretningsmann. Han arbeidet som impresario i over 30 år, og sto ansvarlig rundt 2000 forestillinger.
Gerlyng var utdannet til frisørmester, og hadde også utdannelse innen skjønnhetspleie, men det var som impresario han skulle bli kjent. Etter andre verdenskrig var det et sterkt behov for dans og musikk i Oslo, og Lasse Gerlyng stiftet da Den norske swingklubb. Klubben ble drevet som et avholdsarrangement, under slagordet: "Fyll er ikke fest". Klubben engasjerte musikere som Sølvi Wang, Rowland Greenberg, Egil Monn-Iversen, Nora Brockstedt, Per Asplin og Bjarne Nerem. Gerlyng lot også lot unge musikere få slippe til, som Finn Eriksen og Egil «Bob» Johansen. Klubben dro etterhvert også på Norgesturneer. Gerlyng hadde med sin aktivitet nær monopol på jazzkonserter i Oslo i årene rett etter krigen, og var sentral i å etablere bebop som musikksjanger i Norge. Gerlyng stiftet også kvintetten Ny norsk jazz.Garlyng ble en aktiv impresario også utenfor Norge. Han knyttet nært vennskap med Louis Armstrong og Ella Fitzgerald, og foruten dem turnerte han i Norden med internasjonale navn som Nat King Cole, Frank Sinatra og Monica Zetterlund.Fra 1947 organiserte han innspillinger av Ira Gershwins opera Porgy and Bess på grammofon, og fikk senere enerett til å sette opp produksjonen i 63 land. Gerlyng var i en lengre periode arrangør og programleder for Miss Oslo. Etter at Gerlyng la ned konsertvirksomheten startet han et importfirma for gaveartikler i messing, og arrangerte en rekke messer.


== Referanser ==
Katten Felix (tegnefilmfigur)

Katten Felix (engelsk: Felix the Cat) er en amerikansk tegnefilmfigur som hadde premiere på filmlerretet i 1919. Det er omstridt om det var tegneren Otto Messmer eller tegneren Paul Sullivan som laget den første versjonen av figuren.


== Bildegalleri ==

		
		


== Referanser ==
Katten Felix (sang)

Katten Felix er en sang med musikk av Georg Riedel og tekst av Beppe Wolgers som Monica Zetterlund spilte inn på plate i 1962. Sangen var opprinnelig skrevet til forestillingen Party som ble spilt på Lilla Teatern i Stockholm. Georg Riedels Orkester akkompagnerte Zetterlund på innspillingen, med pianisten Jan Johansson blant musikerne.


== Tekst ==
Sangen innledes med ordene Vill ni få er ett skratt ska ni träffa Katten Felix. Teksten henviser til den amerikanske tegneseriefiguren Katten Felix (engelsk: Felix the Cat), som hadde sin filmdebut allerede i 1919.


== Referanser ==
Liste over Sudans statsoverhoder

Under følger en liste over Sudans statsoverhoder: 
Republikken Sudan 1. januar 1956–25. mai 1969 / Den demokratiske republikken Sudan 25. mai 1969–15. desember 1985  /  Republikken Sudan 15. desember 1985– 
      Uavhengig
      National Unionist Party (NUP)
      Sudanese Armed Forces (SAF) / People's Armed Forces
      National Umma Party (Umma)
      People's Democratic Party (PDP)
      Southern Front (SF)
      Democratic Unionist Party (DUP)
      Sudanese Socialist Union (SSU)
      National Congress Party (NCP)


== Fotnoter ==


== Referanser ==
Theis

Theis er et mannsnavn av norsk opprinnelse. Det var på sitt mest populære i 1991. Navnet betyr «Guds gave».
Navnet er en kortform av Matthias. En variant er Teis.


== Referanser ==
Frank S. Besson-klassen

Frank S. Besson-klassen er en klasse av landgangsfartøyer som er i tjeneste i U.S. Army. Fartøyene brukes av trenet til å befordre kjøretøyer og annet materiell over vann.


== Fartøyer ==
«General Frank S. Besson Jr.» (LSV-1)
«CW3 Harold C. Clinger» (LSV-2)
«General Brehon B. Somervell» (LSV-3)
«Lt. General William B. Bunker» (LSV-4)
«Major General Charles P. Gross» (LSV-5)
«SP4 James A. Loux» (LSV-6)
«SSGT Robert T. Kuroda» (LSV-7)
«Major General Robert Smalls» (LSV-8)


== Referanser ==


== Eksterne lenker ==
(en) General Frank S. Besson-class logistics support vessels – kategori av bilder, video eller lyd på Commons
Kongelunden

Kongelunden er en skog på Amager ved København. Den ligger i den sydlige del av øya for enden av Kongelundsvej som del av Dragør kommune og Tårnby kommune. Kongelunden utvides og beplantes stadig.


== Historie ==
Opprinnelig var det skoger på Amager, men pga. trefelling til brensel og nytte ble det mindre av dem. Under svenskekrigene i 1658–60 ble Amager plyndret og resten av skogene ble brent. For å forbedre tilgangen på ved begynte man derfor på 1800-tallet å plante ny skog i Amagers sydvestlige hjørne.
Presidenten for Det Kongelige danske Landhusholdsningsselskab, Jonas Collin, regnes som opphavsmann til Kongelunden da han i 1818 fikk overtalt Store Maglebys beboere til å anlegge skog på felles strandengsarealer. Kong Frederik VI støttet prosjektet med 16 000 riksdaler, og heretter fikk skogen navnet Kongelunden.


== Fasaneri ==
I 1830 var det plantet 800 000 trær, mest ek, som kunne tåle de fuktige jordene hvor grunnvannet står høyt. I 1845 kjøpte kong Christian VIII skogen for 20 000 riksdaler. Han var særlig interessert i de ville fasaner som Eggert Christopher Frederik Løvenskiold lot oppdrette her. Fasanen var på det tidspunkt en sjelden og eksotisk fugl, og Løvenskiold hadde lyktes med å oppdrette Europas første ville fasaneri. Her kunne kongen gå på jakt med kongelige gjester, hvilket skiftende konger fortsatte med frem til 1919, hvor den siste kongejakt ble avholdt, og hvor fasanen ikke lenger var en sjeldenhet. Året etter åpnet skogen for publikum.


== Utfluktsmål ==
Kongelunden var et yndet utfluktsmål for københavnerne, og i 1848 oppførte Det Kongelige Teater vaudevilleen En Søndag på Amager med hitsangen I Kongelunden skal brylluppet stå. Den var en hyllest til Kongelundskroen, som lå mitt i skogen og på en søndag kunne tiltrekke flere hundre gjester. Kongelunden er stadig et populært utfluktsmål, og i dag finnes det en Kongelundskro ved Sydvestpynten.


== Referanser ==
XPeng

XPeng, eller Xiaopeng Motors Technology Co., er en kinesisk bilfabrikant med hovedkontor i Guangzhou. Selskapet ble grunnlagt i juni 2014. Blant de kinesiske investorene var Alibaba, Foxconn og IDG Capital.


== Biler ==

		


== Referanser ==


== Eksterne lenker ==
(zh) Offisielt nettsted 
(no) Offisielt nettsted 
(sv) Offisielt nettsted 
(nl) Offisielt nettsted 
(da) Offisielt nettsted 
(en) Offisielt nettsted 
(en) Xiaopeng Motors – kategori av bilder, video eller lyd på Commons
Bjørnunge

Bjørnunge (også kalt bjønnunge) er en folkelig beskrivelse av den norske standarden på 0,35 liter for en ølflaske fra 1967, på samme måte som murerpils var et kallenavn for flasken på 0,7 liter. 
Beskrivelsen er en tildels viktig del av norsk bryggerihistorie. De lærde strides over det opprinnelige opphavet for ordet, men det kan ha sin bakgrunn i Ringnes vørterøl, da dette ølet ble tappet på en flaske med bilde av isbjørn på etiketten i sin tid . Den opprinnelige betydningen av bjørnungen tok slutt i 1997, da Norge gjennom et EU-direktiv måtte tilpasse seg den mer moderne standarden på 0,33 liter. I etterkant av overgangen til den europeiske standarden, har også bruken av bjørnunge i stor grad forsvunnet fra norsk dagligtale og betydningen av det blitt mindre kjent.
Ordet benyttes imidlertid fremdeles på samme måte som før, for å invitere til en sammenkomst eller sosialt samvær hvor konsum av øl spiller en betydelig rolle. Eksempler på bruk av ordet i moderne tid, er frasene «skal vi jekke noen bjørnunger?» eller «jekke noen bjønnunger til helga?».


== Referanser ==
Synnøve Kronen Snyen

Synnøve Kronen Snyen (født 1996) er leder av Sosialistisk Ungdom (SU). Hun har vært medlem av SU siden 2013 og var lokallagsleder i Follo SU (2014–2015), fylkesleder i Akershus SU (2014–2015), sittet i internasjonalt utvalg og vært første nestleder i sentralstyret (2018–2020) før hun ble valgt til leder i 2020.
Hun har vært nestleder i studentparlamentet ved Universitetet i Oslo.


== Referanser ==
Blåklokkevikua

«Blåklokkevikua» er en vise med tekst av Alf Prøysen, og melodi av Finn Ludt. Melodien ble skrevet først, etter en instruksjon om tematikken fra Prøysen, og deretter ble teksten utformet. 

Låta ble skrevet til musikalversjonen av Trost i taklampa, og da spesifikt til Sølvi Wangs fortolkning av hovedrollen som Gudrun Smikkstugun. Musikalen hadde premiere på Det norske teatret 28. april 1963 under Barthold Halles regi, og med ballettinnslag av Edith Roger. Alf Prøysen mente at Sølvi Wangs fremføring av visa var «helt gripende». Sølvi Wang sto også for originalutgivelsen av låta på vinyl og bidro til å gjøre låta til en umiddelbar landeplage. «Å, du trosten min... Skal du ut att og flyga nå da? På Sølvi Wang-venger.» -Alf Prøysen, 1963  Senere har blant andre Gerdi Schjelderup, Kirsti Sparboe, Marit Bolling, Britt Langlie, Inger Lise Rypdal og Charlotte Frogner spilt denne rollen, og låten har blitt fremført av en rekke norske artister.
Prøysen fortalte om innholdet at Trost i taklampas hovedperson, Gudrun, hadde en drøm om å vende tilbake til hjembygda etter å bodd i byen i mange år. Hun ville komme i blåklokkevikua («blåklokkeuka») oppe i Grågrenda. Blåklokkeuka var tiden  mellom slåttonna og skuronna, en kort periode av forholdsvis arbeidsfri i jordbrukssamfunnet.


== Plateutgivelser (i utvalg) ==
Sølvi Wang med Egil Monn-Iversens orkester. Utgitt på singlen Blåklokkevikua (Triola TN-330) i 1963.
Nora Brockstedt med Willy Andresens orkester. Utgitt på LP-platen I lave sko (Fontana 6426 037) i 1972.
Tre små kinesere. Utgitt på CD-platen Med blanke ark (Philips 522 728-2) i 1994.
Maj-Britt Andersen. Utgitt på CD-platen Dørstokken heme (Grappa GRCD 4206) i 2004.
Lars Lillo-Stenberg. Utgitt på CD-platen Lars Lillo-Stenberg synger Prøysen (Philips 6024 987 674-9) i 2006.
Wenche Myhre. Utgitt på CD-platen Wenche Myhre In Concert (Grappa GRCD 4278) i 2008
Knut Anders Sørum. Utgitt på albumet Prøysen (Da Works DACD 561) i 2010


== Referanser ==


== Eksterne lenker ==
Sølvi Wang fremfører Blåklokkevikua
Ansiktsskjold

Ansiktsskjold er verneutstyr som varierer i utforming og kvaliteter alt etter hva det brukes i forbindelse med.
Det kan brukes for eksempel når det er fare for å bli truffet av flyvende objekter eller løse gjenstander for eksempel under veitrafikk, fra kjemikaliesprut i laboratorier eller i industrien, eller mot smittebærende partikler (som bloddråper, andre dråper eller aerosoler) i helsevesenet eller laboratorier.
Under opptøyer kan politistyrker eller militære styrker utstyres med ansiktshjelmer; de kan være av forskjellig styrke. De såkalt ikkeballistiske ansiktsskjoldene vil ikke kunne gi vern mot prosjektiler fra skytevåpen, men er som regel i stand til å motstå treff av lavere hastighet, som slag eller kastede gjenstander.Man kan også bruke uttrykket for slike visirer som man har på ishockeyhjelmer og lignende.
Under faser av koronaviruspandemien i 2020 oppstod det i noen land akutt mangel på ansiktsmasker i helsevesenet.


== Referanser ==
Oxford Vaccine Group

Oxford Vaccine Group er en forskningsenhet innen Department of Paediatrics ved universitetet i Oxford i Storbritannia. Den samarbeider blant annet med  Jenner Institute ved Oxfords universitet. Den holder til ved Centre for Clinical Vaccinology and Tropical Medicine på Churchill Hospital i Headington i Oxford.
Oxford Vaccine Group forsker på vaksiner og gjennomfører kliniske forsøk med vaksiner for barn og voksne. Det ble grunnlagt i 1994 basert på forskning av Richard Moxon om folkehelseeffekter av Haemophilus influenzae type b (Hib) i Storbritannis og studier om Hib-vaksinens effektivitet hos britiske barn.
Oxford Vaccine Group har spesialisert seg på vaksiner mot sykdom forårsaket av Neisseria meningitidis. Den var engasjert i arbeidet med den nye MenB-vaksinen mot hjernehinnebetennelse som ble godkjent i Europa i 2013.Koronavaksine: Oxford Vaccine Group er engasjert i fase 3-studier som skal gjennomføres annen del av 2020 av Covid-19-vaksinekandidat AZD1222, som er adenovirusbasert og ble utviklet av  Jenner Institute. Oxfords universitet inngikk i april 2020 en avtale med AstraZeneca om utvikling og produksjon av denne. Den 8. september ble alle tester av AstraZeneca-vaksinen satt på vent etter sykdom hos en deltager i fase 3-studien i Storbritannia. Dagen etter kunngjorde man at testingen muligens skulle gjenopptas uken etterk.


== Referanser ==


== Eksterne lenker ==
Oxford Vaccine Groups nettsted